འདུ་ཁང་ཞོལ་གྱི་མགོན་ཁང་དུ།ནང་རྟེན་གཙོ་བོ།གསེར་ཟངས་ལས་གྲུབ་པའི་རྡོ་རྗེ་གུར་གྱི་སྐུ་བརྙན་ངོ་མཚར་ཅན་དང་།སྟོན་པ་ཤཱཀྱ་ཐུབ་པ་དང་འཇིགས་བྱེད་སོགས་ཀྱི་ལི་སྐུ་ཆེ་ཆུང་མང་པོ།ཡི་དམ་རྡོ་རྗེ་འཇིགས་བྱེད་སོགས་ཀྱི་གྱན་ཐང་བཅས་བཞུགས།རྡོ་རྗེ་གུར་གྱི་མགོན་པོ་ནི་རོང་བོ་དགོན་པ་སྤྱིའི་ཐུན་མོང་མ་ཡིན་པའི་སྲུང་མ་ཁྱད་པར་བ་ཡིན་ནོ།།འདུ་ཁང་སྟེང་གི་བཀྲ་ཤིས་སྒོ་མང་ནང་དུ།སྨན་འདམ་ལས་བཞེངས་པའི་སྟོན་པ་དང་།བྱམས་པ།འཇམ་དབྱངས་།རྗེ་སྐུ།སྒྲོལ་ལྗང་རྣམས་གཙོ་སྐུ་བྱས་པའི་མཐའ་བསྐོར་དུ་རྒྱན་དྲུག་མཆོག་གཉིས་དང་།ལམ་རིམ་བླ་བརྒྱུད་བཅས་ཀྱི་སྐུ་འདྲ།བཀའ་བསྟན་གཉིས་དང་རྗེ་ཡབ་སྲས་གསུམ་གྱི་གསུང་འབུམ།ཡབ་རྗེ་སྐལ་ལྡན་རྒྱ་མཚོ་སྐུ་ཕྲེང་རིམ་བྱོན་གྱི་གསུང་འབུམ་སོགས་ཆོས་དཔེ་མང་པོ་བཞུགས།སྒོ་འཕྱོར་དུ།སྤྱི་ལོ་ལོར་གཉན་ཐོག་ལྷ་རིས་པ་འཇིགས་མེད་སྐར་མདས་བཞེངས་པའི་རྒྱལ་ཆེན་བཞི་དང་།འདུལ་བའི་དཔེ་རིས་དང་།སྲིད་པའི་འཁོར་ལོ།ཨ་མྱེས་བྱ་ཁྱུང་།ཨ་མྱེས་རྨ་ཆེན་གཙོས་རེབ་གོང་གི་གཞི་བདག་གྲགས་ཅན་རྣམས་དཀྱུས་གཅིག་ཏུ་ཡོད་པའི་གྱན་ཐང་བཞུགས།